text: Video: Stephanie er smittet med svine-MRSA
  01 juli 2014 kl. 08.29
  Stephanie Kleis Nielsen fra Vester Sottrup ved Sønderborg er nu en del af den statistik, der viser at Syd- og Sønderjyland er de område, hvor flest mennesker de seneste år er blevet smittet med svine-MRSA.
  Eksperterne forklarer det med de mange svinebesætninger og Stephanie Kleis Nielsen blev sandsynligvis også smittet, da hun tidligere i år var i praktik hos en svineproducent som en del af hendes uddannelse til landbrugsassistent.
  Den type MRSA, som Stephanie Kleis Nielsen har, smitter fra svin til mennesker. Alene af den grund blev Stephanie Kleis Nielsen podet for bakterien - og fundet positiv.
  - Jeg fik den konstateret i marts. Det var rent tilfældigt, at jeg fandt ud af, at jeg havde den. Jeg havde ingen symptomer eller noget, fortæller hun.
  Stephanie fik en kur mod bakterien, men eftersom bakterien er multiresistent over for antibiotika, er der ikke meget, der hjælper. Bakterien kan være på huden eller i næsen, uden man har tegn på infektion.
  Og hun tager sine forholdsregler, når hun skal være sammen med andre mennesker:
  Varighed: 35 sekunder.
  